als_Latn dik_Latn sag_Latn
Samsung organizoi një event dje ku prezantoi telefonin e parë inteligjent me sistemin Tizen, Z1. Samsung shfrytëzoi këtë event për të zbuluar më shumë detaje mbi sistemin Tizen dhe planet që ka për të.
Gjiganti korean njoftoi se do të prezantojë një seri pajisjesh me sistemin Tizen gjatë vitit 2015. Sigurisht, nuk do të ketë vetëm telefona, po edhe pajisje teknologjike që vishen të cilat do të bazohen në sistemin Tizen.
Sipas Samsung-ut, një nga dobitë që Tizen ofron është fakti se kërkon më pak memorie dhe fuqi të përpunimit në krahasim me sistemet e tjera operative, duke siguruar kështu shpejtësi të lartë tek pajisjet dhe konsum të ulët të energjisë.
Tizen do të luajë një rol të rëndësishëm në strategjinë “Internet of Things” (IoT) të Samsung-ut. Kompania shpreson që kjo strategji të jetë gati në pesë vitet e ardhshme dhe pjesa më e madhe e pajisjeve do të bazohen në sistemin Tizen.
Samsung përmendi gjithashtu se gjatë vitit 2014 shiti rreth 665 milionë pajisje, por pret që gjatë këtij viti të rritet numri i shitjeve të pajisjeve falë sistemit Tizen. Kompania tha gjithashtu se edhe pse do të fokusohet në sistemin Tizen, nuk do të braktisë sistemet e tjera operative, si Android apo Windows Phone.
(Herë të lexuara: 110)
als_Latn als_Latn als_Latn als_Latn als_Latn als_Latn